Document ID: 32008D0058

A BIZOTTSÁG HATÁROZATA
(2007. november 26.)
a savtartalom-növelésnek az Ausztria B. szőlőtermő övezetében termelt mustok és borok esetében, a 2007/2008-as borászati év tekintetében történő engedélyezéséről
(az értesítés a C(2007) 5615. számú dokumentummal történt)
(Csak a német nyelvű szöveg hiteles)
(2008/58/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a borpiac közös szervezéséről szóló, 1999. május 17-i 1493/1999/EK tanácsi rendeletre (1) és különösen annak 46. cikke (1) bekezdésére,
mivel:
(1)
Az Ausztria B. szőlőtermő övezetében a szőlő érési ideje alatt tapasztalt rendkívüli időjárási körülmények a szőlő és a szőlőmust savtartalmának jelentős és visszafordíthatatlan csökkenését vonták maguk után. A 2007 nyarán Ausztria területén tapasztalt különleges időjárási körülmények hasonlóak a rendes körülmények között a jóval délebbre elhelyezkedő szőlőtermő területekre jellemző időjárási körülményekhez.
(2)
Az érintett régiókban az éretten leszüretelt szőlő összes savtartalma szokatlanul alacsony, és nem teszi lehetővé megfelelő bor készítését, valamint a bor megfelelő eltarthatóságának biztosítását.
(3)
Ezért indokolt engedélyezni Ausztria számára a B. szőlőtermő övezetben termelt, a 2007-es szüretből származó mustok és borok savtartalmának növelését az 1493/1999/EK rendelet V. melléklete E. részének 2., 3. és 7. pontjában előírt feltételek mellett.
(4)
Az e határozatban előírt intézkedések összhangban vannak a Borpiaci Irányítóbizottság véleményével,
ELFOGADTA EZT A HATÁROZATOT:
1. cikk
Az 1493/1999/EK rendelet V. melléklete E. része 1. pontjának a) alpontjában foglaltaktól eltérve Ausztria az említett melléklet E. részének 2., 3. és 7. pontjában előírt feltételek mellett engedélyezheti a B. szőlőtermő övezetben termelt, a 2007-es szüretből származó mustok és borok savtartalmának növelését.
2. cikk
E határozat címzettje az Osztrák Köztársaság.
Kelt Brüsszelben, 2007. november 26-án.

Labels: 18
17
15